હવામાન વિભાગે જાહેર કરેલા આગામી તા. ૨૮મી સુધીના વર્તારામાં જણાવાયું છે કે, તા. ૨૦મીથી ચોમાસુ રિવાઈવ થશે પરંતુ આ સમયમાં ગુજરાત, મહારાષ્ટ્ર અને મધ્ય પ્રદેશમાં સામાન્યથી ઓછો વરસાદ રહેશે. જ્યારે ત્યાર બાદના સપ્તાહમાં વરસાદ શરૃ થાય તો પણ સારા વરસાદની અપેક્ષા ખૂબ ઓછી છે. હવામાન વિભાગના મતે બંગાળના અખાતમાં ચોમાસાને ખેંચી લાવે એવું એક લો પ્રેશર ગત તા. ૧૦મીએ સર્જાયું હતું અને આ સિસ્ટમ એક જ દિવસમાં બાંગ્લાદેશ પહોંચીને વિખેરાઈ ગઈ હતી. જ્યારે હવે આગામી બે સપ્તાહ સુધી લો પ્રેશર કે ડિપ્રેશન સર્જાવાની શકયતા ખૂબ ઓછી હોવાનું જણાવાયું છે.